

[**Μετά από παρεμβάσεις του Ι.Σ.Α. ανακοινώθηκε το νέο πρόγραμμα του ΕΣΠΑ «ΕΡΓΑΛΕΙΟΘΗΚΗ ΑΝΤΑΓΩΝΙΣΤΙΚΟΤΗΤΑΣ ΓΙΑ ΜΙΚΡΕΣ ΚΑΙ ΠΟΛΥ ΜΙΚΡΕΣ ΕΠΙΧΕΙΡΗΣΕΙΣ»**](http://www.isathens.gr/syndikal/8359-neo-espa-meta-paremvaseis-isa.html)

Δημοσιεύθηκε 28 Δεκεμβρίου 2018

[Εκτύπωση](http://www.isathens.gr/syndikal/8359-neo-espa-meta-paremvaseis-isa.html)

|  |  |  |
| --- | --- | --- |
| Μετά από τις συνεχόμενες προσπάθειες του **Ιατρικού Συλλόγου Αθηνών**  για την ενίσχυση των ιατρών μέσω προγραμμάτων ανακοινώθηκε η δράση  «**ΕΡΓΑΛΕΙΟΘΗΚΗ ΑΝΤΑΓΩΝΙΣΤΙΚΟΤΗΤΑΣ ΓΙΑ ΜΙΚΡΕΣ ΚΑΙ ΠΟΛΥ ΜΙΚΡΕΣ ΕΠΙΧΕΙΡΗΣΕΙΣ».**  Στις συναντήσεις  του Πρόεδρου του  Ιατρικού Συλλόγου Αθηνών κ. **Γεώργιου Πατούλη** με την Ειδική Γραμματέα  Διαχείρισης Τομεακών Επιχειρησιακών Προγραμμάτων ΕΤΠΑ & ΤΑ κ. **Ευγενία Φωτονιάτα** στις οποίες παραστάθηκε ο Α’ Αντιπρόεδρος του ΙΣΑ κ. **Φώτιος  Πατσουράκος** και η νομική σύμβουλος  του Ι.Σ.Α.  κ. **Αικατερίνη Φραγκάκη** είχε επισημανθεί η αναγκαιότητα δράσεων που να αφορούν στους ιατρούς για την παροχή ακόμα ποιοτικότερων υπηρεσιών υγείας,  με αποτέλεσμα να υλοποιηθεί η σχετική δέσμευση.  Η Δράση στοχεύει στην ενίσχυση υφιστάμενων μικρών και πολύ μικρών επιχειρήσεων, προκειμένου να αναβαθμίσουν και να βελτιώσουν την ανταγωνιστική τους θέση στην εσωτερική και εξωτερική αγορά, επενδύοντας στον εκσυγχρονισμό του παραγωγικού εξοπλισμού τους και στην πιστοποίηση των προϊόντων τους.  **Η Δράση είναι η κάτωθι:**  **Επενδυτικά Σχέδια & Επιδότηση**  Επενδυτικά σχέδια από **20.000 € έως 200.000 €**  Επιδότηση από **50%**έως **65%**  Το ύψος της επιδότησης καθορίζεται με βάση τις εξαγωγικές επιδόσεις των επιχειρήσεων.  **Επιλέξιμοι Τομείς Δραστηριότητας**   Αγροδιατροφή / Βιομηχανία Τροφίμων   Ενέργεια   Εφοδιαστική Αλυσίδα   Πολιτιστικές και Δημιουργικές Βιομηχανίες (ΠΔΒ)   Περιβάλλον  Τεχνολογίες Πληροφορικής και Επικοινωνίας (ΤΠΕ)   Υγεία  Υλικά - Κατασκευές.  **Βασικές Προϋποθέσεις Συμμετοχής**  Οι επιχειρήσεις θα πρέπει να ικανοποιούν αθροιστικά τις παρακάτω προϋποθέσεις:   * να έχουν κλείσει τουλάχιστον τρεις (3) διαχειριστικές χρήσεις δωδεκάμηνης διάρκειας * να διαθέτουν τους επιλέξιμους ΚΑΔ της επένδυσης, σύμφωνα με το Παράρτημα ΙII «ΕΠΙΛΕΞΙΜΕΣ ΔΡΑΣΤΗΡΙΟΤΗΤΕΣ (ΚΑΔ)» * να έχουν δύο (2) τουλάχιστον ΕΜΕ εξαρτημένης εργασίας πλήρους ή μερικής απασχόλησης το έτος που προηγείται της υποβολής του επενδυτικού σχεδίου.   **Επιδοτούμενες Δαπάνες**   * Μηχανήματα – Εξοπλισμός έως 100% του επενδυτικού σχεδίου * Πιστοποίηση Προϊόντων – Υπηρεσιών – Διαδικασιών έως 100% του επενδυτικού σχεδίου * Συσκευασία – Ετικέτα – Branding έως 25% του επενδυτικού σχεδίου * Ψηφιακή Προβολή * Συμβουλευτικές Υπηρεσίες – Τεχνικές Μελέτες * Μεταφορικά Μέσα * Μισθολογικό Κόστος Εργαζομένων (νέο προσωπικό).   **Χρόνος Υλοποίησης Επενδυτικών Σχεδίων**  μέχρι **εικοσιτέσσερις (24) μήνες από την ημερομηνία** έκδοσης της Απόφασης Ένταξης.  **Ημερομηνία Έναρξης Ηλεκτρονικής Υποβολής:**  **6 Φεβρουαρίου 2019**  Η πρόσκληση θα παραμείνει ανοιχτή για υποβολή αιτήσεων **μέχρι εξαντλήσεως του διαθέσιμου προϋπολογισμού**και το αργότερο μέχρι τη συμπλήρωση 18 μηνών από την αρχική δημοσίευση της.  Οι αιτήσεις χρηματοδότησης θα αξιολογηθούν με σειρά προτεραιότητας, σύμφωνα με την ημερομηνία ηλεκτρονικής υποβολής του επενδυτικού σχεδίου.  **Ο ΙΣΑ θα συνεχίσει κάθε δυνατή ενέργεια προκειμένου  να ενισχυθούν όλοι οι ιατροί που έχουν οικονομική αδυναμία.**    **ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ**  **ΤΟΥ ΙΑΤΡΙΚΟΥ ΣΥΛΛΟΓΟΥ ΑΘΗΝΩΝ**  **Ο ΠΡΟΕΔΡΟΣ                        Ο ΓΕΝ. ΓΡΑΜΜΑΤΕΑΣ**  **Γ. ΠΑΤΟΥΛΗΣ                          ΕΥΣΤ. ΤΣΟΥΚΑΛΟΣ** |  | Για την Πρόσκληση υποβολής αιτήσεων χρηματοδότησης του προγράμματος [πατήστε ΕΔΩ](http://www.isathens.gr/images/eggrafa/20181219_antagonistikothta.pdf)    Για περισσότερες πληροφορίες [**πατήστε ΕΔΩ**](http://www.antagonistikotita.gr/epanek/prokirixeis.asp?id=42&cs=) |